stanford-oval/wikipedia huggingface dataset:
The Box Tops

| The Box Tops> Tiedot |
| --- | --- |
Toiminnassa:  1963–1970; 1989; 1996–2010
Tyylilaji:  psykedeelinen rock, poprock, blue-eyed soul
Kotipaikka:  Memphis, Tennessee, Yhdysvallat
Laulukieli:  englanti
Entiset jäsenet:  Alex Chilton Gary Talley Bill Cunningham Danny Smythe Larry Spillman John Evans Thomas Boggs Rick Allen Harold Cloud JJ Breeze Bobby Guidotti Swain Schaefer Dave Waterbury Gene Houston Sonny Ferguson Johnny E. Dotson Jr.
Levy-yhtiö:  Stax Records   Bell Records  
Aiheesta muualla
Kotisivut
Infobox OKNimi-testi OK: 
The Box Tops oli yhdysvaltalainen rockyhtye, joka perustettiin vuonna 1963 Memphisissä, Tennesseessä. Alkuperäisjäseniin kuuluivat Danny Smythe, John Evans, Alex Chilton, Bill Cunningham, Gary Talley ja Larry Spillman. The Box Tops yhdisteli musiikissaan soul- ja popmusiikkia. Yhtyeen tunnetuimpiin kappaleisiin kuuluvat hitit ”The Letter”, ”Cry Like a Baby” ja klassikot: ”Neon Rainbow”, ”I Met Her in Church” ja ”Sweet Cream Ladies, Forward March”.
Diskografia > Studioalbumit

The Letter/Neon Rainbow (1967)
Cry Like a Baby (1968)
Non-Stop (1968)
Dimensions (1969)
Tear Off! (1998)
Diskografia > Kokoelma-albumit

Super Hits (December, 1968)
The Box Tops’ Greatest Hits (1982)
The Ultimate Box Tops (1987)
The Best of the Box Tops — Soul Deep (1996)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
The Box

| The Box |
| --- | --- |

Ohjaaja:  Richard Kelly
Käsikirjoittaja:   Richard Matheson  (alkuperäinen tarina)  Richard Kelly  (elokuvakäsikirjoitus) 
Tuottaja:   Richard Kelly  Dan Lin  Sean McKittrick 
Säveltäjä:   Win Butler  Régine Chassagne  Owen Pallett 
Kuvaaja:  Steven Poster
Leikkaaja:  Sam Bauer
Pääosat:   Cameron Diaz  James Marsden  Frank Langella 
Valmistustiedot
Valmistusmaa:  Yhdysvallat
Tuotantoyhtiö:   Radar Pictures  Media Rights Capital 
Levittäjä:  Warner Bros. Budapest Film Netflix
Ensi-ilta:  15. tammikuuta 2010 (Suomi)
Kesto:  117 min
Alkuperäiskieli:  Englanti
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
The Box on yhdysvaltalainen psykologinen tieteistrilleri vuodelta 2009. Elokuva perustuu 1970 ilmestyneeseen Richard Mathesonin novelliin Button, Button. Kirjasta on filmatisoitu myös The Twilight Zone -sarjan jakso 1980-luvulla. Cameron Diaz ja James Marsden esittävät pariskuntaa, joka saa salaperäiseltä mieheltä laatikon. Sen sinetöidyn napin painamisesta heille luvataan miljoona dollaria, mutta samalla kuolisi yksi ihminen jossain.
Näyttelijät

| 0 | 1 | 2 |
| --- | --- | --- |
|  Cameron Diaz  | … |  Norma Lewis   |
|  James Marsden  | … |  Arthur Lewis   |
|  Frank Langella  | … |  Arlington Steward   |
|  Gillian Jacobs  | … |  Dana/Sarah Matthews   |
|  Deborah Rush  | … |  Clymene Steward   |
|  Sam Oz Stone  | … |  Walter Lewis   |
|  Ryan Woodle  | … |  Jeffrey Carnes   |
|  James Rebhorn  | … |  Norm Cahill   |
|  Holmes Osborne  | … |  Dick Burns   |
|  Celia Weston  | … |  Lana Burns   |
|  Andrew Levitas  | … |  Carson   |
|  John Magaro  | … |  Charles   |
Aiheesta muualla

The Box Internet Movie Databasessa (englanniksi)
Therese Brandl

Therese Brandl
Therese ”Rose” Brandl (1. helmikuuta 1902 – 22. joulukuuta 1947) oli itävaltalainen keskitysleirivartija ja SS-nainen.
Brandl oli syntynyt Staudachissa Itävallassa. Hän meni Ravensbrückin keskitysleirille maaliskuussa 1940 aloittaakseen koulutuksensa SS-Oberaufseherin Maria Mandelin alaisena. Hän yleni nopeasti Rapportaufseheriniksi. Hänen päätehtävään oli pitää nimenhuutoja ja jakaa rangaistuksia.
Maaliskuussa 1942 Brandl komennettiin yhtenä muutamista SS-naisista Auschwitzin I-leiriin vallatussa Puolassa. Hän valvoi leirin naisvankeja Rapportaufseherinina. Lokakuussa 1942 hän siirtyi vastikään avattuun Auschwitzin II-leiriin Birkenauhun. Samassa kuussa Ravensbrückistä saapui uusi Oberaufseherin nimeltään Maria Mandel ja entinen SS-Oberaufseherin Johanna Langefeld puolestaan lähti Ravensbrückiin.
Auschwitzissa Brandl kohosi arvoasteikossa Erstaufseheriniksi (ensimmäinen vartija) yhdessä Margot Dreschelin ja Irma Gresen kanssa. Kesällä 1943 hän sai mitalin hyvästä palveluksesta leirillä. Marraskuussa 1944 puna-armeijan lähestyessä hänet lähetettiin Mandelin kanssa Dachaun keskitysleirin Muhldorfin metsän alaleiriin. Siellä hänet alennettiin Aufseherinin arvoon. Hänen toiminnastaan tuolla leirillä ei tiedetä paljoa.
Brandl pakeni Muhldorfista 27. huhtikuuta 1945, muutamia viikkoja ennen Yhdysvaltain armeijan saapumista. 29. elokuuta 1945 yhdysvaltalaiset pidättivät Brandlin Baijerin vuorilla ja hänet lähetettiin vankileiriin odottamaan kuulusteluja. Marraskuussa 1947 Brandl oli yhdessä Alice Orlowskin, Luise Danzin, Maria Mandelin ja Hildegard Lächertin kanssa syytettynä Auschwitz-oikeudenkäynnissä Krakovassa. Hänet todettiin syylliseksi sotarikoksiin ja hirtettiin 22. joulukuuta 1947.
Aiheesta muualla

Frauen in den Konzentrationslagern bei Mühldorf: Therese Rosi Brandl (saksaksi)
Female "SS" Guards (Arkistoitu – Internet Archive) (englanniksi)
The Boy Named If

| The Boy Named If Elvis Costello |
| --- | --- | --- |

Studioalbumin tiedot
 Julkaistu: 14. tammikuuta 2022
 Tuottaja(t): Sebastian Krys
 Kesto: 52.02
 Levy-yhtiö: EMI
Elvis Costellon muut studioalbumit
| Hey Clockface 2020 | The Boy Named If 2022 |   |
The Boy Named If on Elvis Costellon studioalbumi, joka julkaistiin 14. tammikuuta 2022.
Kappaleet

Farewell – 2.54
The Boy Named If – 4.24
Penelope Halfpenny – 2.57
The Difference – 3.46
What If I Can’t Give You Anything But Love – 4.03
Paint the Red Rose Blue – 4.46
Mistook Me for a Fool – 4.13
My Most Beautiful Mistake – 4.47
Magnificent Hurt – 3.13
The Man You Love to Hate – 4.53
Death of Magic Thinking – 3.31
Trick Out the Truth – 4.53
Mr Crescent – 3.39
Arvostelut

Soundi:
Tibblehallen

Tibblehallen - 2021.
Tibblehallen on urheiluhalli, joka sijaitsee Täbyn kunnassa, Ruotsissa. Halli sijaitsee noin 500 metriä Täbyn keskustasta. Superliiga-seura Caperio/Täby FC pelaa hallissa sarjan kotiottelunsa. Hallin katsojakapasiteetti on 1 000 katsojaa.
Kartta

Bing Maps
Aiheesta muualla

Täbyn kunta - Tibblehallen (Arkistoitu – Internet Archive) (ruotsiksi)
Timothy Benjamin

| Mitalit> Maa:   Yhdistynyt kuningaskunta.Miesten yleisurheilu.Sisäratojen MM-kilpailut  | Mitalit> Maa:   Yhdistynyt kuningaskunta.Miesten yleisurheilu.Sisäratojen MM-kilpailut  | Mitalit> Maa:   Yhdistynyt kuningaskunta.Miesten yleisurheilu.Sisäratojen MM-kilpailut  | Maa:   Yhdistynyt kuningaskunta> Miesten yleisurheilu. |
| --- | --- | --- | --- |
|  Hopeaa | Birmingham 2003 | 4×400 m |  |
| EM-kilpailut  | EM-kilpailut  | EM-kilpailut  |  |
|  Hopeaa | Göteborg 2006 | 4×400 m |  |
Timothy Benjamin (s. 2. toukokuuta 1982) on entinen brittiläinen 400 metrin juoksija.
Benjamin karsiutui 1998 Annecyn nuorten MM-kisoissa 200 metrin juoksun välierissä ajalla 21,59. Seuraavana vuonna hän voitti Bydgoszczin alle 18-vuotiaiden MM-kisoissa kultaa 200 metrillä ajalla 20,72 ja alle 20-vuotiaiden EM-kilpailuissa hopeaa ajalle 20,60. Santiago de Chilen alle 20-vuotiaiden MM-kisoissa 2000 hän voitti pronssia 200 metrillä ja kultaa 4×100 metrin viestissä. Vuonna 2001 hän voitti alle 20-vuotiaiden EM-kilpailuissa kultaa 400 metrillä ja sijoittui hopealle 4×400 metrin viestissä. Edmontonin MM-kilpailuissa 2001 hän oli mukana kuudenneksi sijoittuneessa brittien 4×400 metrin viestin joukkueessa. Sijoitus parani viidenneksi Yhdysvaltain joukkueen hylkäyksen jälkeen.
Manchesterin Kansainyhteisön kisoissa 2002 Benjamin karsiutui 400 metrin välierissä ajalla 45,89 ja myös Münchenin EM-kisoissa hän karsiutui 400 metrin välierissä. Kauden lopussa hän sijoittui yleisurheilun maailmancupissa kuudenneksi ajalla 45,80. Benjamin oli Birminghamin sisäratojen MM-kisoissa 2003 mukana Yhdistyneen kuningaskunnan joukkueessa, joka voitti MM-hopeaa 4 x 400 metrin viestijuoksussa. Joukkue nousi hopealle Yhdysvaltain joukkueen hylkäyksen jälkeen.
Kesällä 2003 Benjamin juoksi hopealle alle 23-vuotiaiden EM-kilpailuissa. Seuraavana vuonna hän voitti Euroopan cupin ajalla 45,37. Ateenan olympialaisissa hän karsiutui 400 metrillä välierissä, mutta sijoittui 4×400 metrillä viidenneksi. Hän juoksi Helsingin MM-kisoissa 2005 viidenneksi ajalla 44,93 ja pitkässä viestissä neljänneksi. Myöhemmin samana vuonna hän juoksi IAAF:n yleisurheilufinaalissa toiseksi ajalla 44,56. Göteborgin EM-kisoissa 2006 hän oli 400 metrin henkilökohtaisessa kilpailussa kuudes ja oli mukana voittamassa pitkässä viestissä hopeaa. Osakan MM-kisoissa 2007 hän karsiutui välierissä.
Benjamin lopetti uransa vuonna 2009 loukkaantumisten vuoksi.
Henkilökohtaiset ennätykset

100 metrin juoksu: 10,48 (2000)
200 metrin juoksu: 20,67 (2001)
300 metrin juoksu: 32,61 (2002)
400 metrin juoksu: 44,56 (2005)
200 metrin juoksu: 20,78 (2001)
Thusnelda

Carl Theodor von Piloty: Thusnelda Germanicuksen triumfikulkueessa.
Thusnelda (s. n. 10 eaa.) oli keruskien päällikön Segesteen tytär ja roomalaiset Teutoburgin taistelussa voittaneen Arminiuksen vaimo. Segestes oli alun perin aikonut naittaa tyttärensä toiselle, mutta Arminius karkasi Thusneldan kanssa, ja pari meni naimisiin.
Kuusi vuotta Teutoburgin tappion jälkeen Rooma lähetti Germanicuksen johtaman vahvan armeijan Germaniaan. Tavoitteena oli hajottaa germaaniheimojen liitto ja kostaa Arminiukselle. Toukokuussa vuonna 15 Segestes, Rooman liittolainen ja Arminiuksen verivihollinen, luovutti raskaana olleen Thusneldan vangiksi Germanicukselle. Vankeudessa Ravennassa Thusnelda synnytti hänen ja Arminiuksen ainoan lapsen, Thumelicuksen.  Heitä esiteltiin Germanicuksen triumfikulkueessa. Thusneldan myöhemmistä vaiheista ei ole tietoa.
The Boyfriend

| The Boyfriend Danny Wilde |
| --- | --- | --- |

Studioalbumin tiedot
 Julkaistu: 1986
 Formaatti: LP, C-kasetti
 Tyylilaji: rock, power pop
 Kesto: 41.14
 Levy-yhtiö: Geffen
Danny Wilden muut julkaisut
|   | The Boyfriend 1986 | Any Man’s Hunger 1988 |
The Boyfriend on Danny Wilden ensimmäinen sooloalbumi vuodelta 1986. Neljän vuoden kuluttua Wilde perusti suositun rock-yhtye The Rembrandtsin.
Kappaleet

Isn’t It Enough – 4.14
Body to Body – 4.06
Restless Heart – 4.10
Angel (This Must Be Heaven) – 4.06
Hold Out for Me – 3.50
The Sound of My Heart Breaking – 4.37
Katherine – 3.46
He Can Have You – 4.12
Criminal Mind – 3.47
The Boyfriend – 2.26
Arvostelut

Allmusic:
Aiheesta muualla

The Boyfriend discogs.com -sivustolla (englanniksi)
Thutmosis

Thutmosis (usein myös Thutmose, Tutmosis tai Thotmes) on muinainen egyptiläinen nimi. Sitä ovat käyttäneet seuraavat faaraot:
18. dynastia
Thutmosis I, hallitsi 1506–1493 eaa.
Thutmosis II, hallitsi 1492–1479 eaa.
Thutmosis III, hallitsi 1479–1425 eaa.
Thutmosis IV, hallitsi 1400–1390 eaa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Thutmosis”, voi hakea sivunnimihaulla, laajalla sivunnimihaulla tai tekstihaulla.
The Barefoot Brothers

The Barefoot Brothers on kouvolalainen vuonna 1988 perustettu rockyhtye, joka on urallaan julkaissut yhdeksän albumia.
Yhtyeen basisti Jussi Voutilainen kuoli vuonna 2017 vakavaan sairauteen . Nykyään keikoilla ja levyillä bassoa soittaa Kari Mitikka.
Jäsenet

Markus "Mane" Tukia – laulu
Tommi ”Tatti” Toijonen – kitara, taustalaulu
Mikko ”Vilunki” Viljakainen – kitara
Kari "Kartsu" Mitikka, basso
Perttu Lipiäinen – rummut
Pasmo Riihelä – kosketinsoittimet, taustalaulu
Sami "Laku" Laukkarinen, percussiot
Jäsenet > Entiset jäsenet

Börzi – basso (1988–2011)
Jussi Voutilainen – basso
Antti Takalo - basso
Diskografia

| --- | --- |
 Studioalbumit Liquid Pigfarm (1992,  Big Records)  Supernatural (1994,  Big)  Vermo Reverb (1998,  Hawaii Sounds)  Rehab Convention (2005,  Royal Mofos Records/Rockhopper Music)  Return of The Lost Horse (2009,  Royal Mofos Records/Rockhopper Music)  Welcome to Earth (2011,  Big)  The System (2013,  Big)  Sound of Music Rock'n Roll (2017,  Big)  The Collector (2022,  Big) Kokoelma-albumit Disco (1994,  Big) Split-albumit Terveiset Kouvolasta (2016,  Joteskii Grotestkii, Antikvariaatti Novgorod) :  Singlet ”Wrapped Up in You” (1989, Big)  ”Heavy Metal” (1991, Karillo Records)  ”America” (1992, Big)  ”Loving Is Easy” (1998, Hawaii Sounds) EP:t Let Us Go Then, You And I... (1990,  Big)  Beautiful (1993,  Big)  Boring EP (1993,  Big)
Aiheesta muualla

The Barefoot Brothers Blog
The Barefoot Brother Discogs-sivustolla
The Barefoot Brothersin Facebook-sivut
Tirkkosen talo

| Tirkkosen talo |
| --- | --- |
 Tirkkosen talo
Osoite:  Kauppakatu 6 Kuninkaankatu 21
Sijainti:  Tammerkoski, Tampere
Koordinaatit:  61.49827°N, 23.75733°E
Valmistumisvuosi:  1901
Suunnittelija:  Lars Sonck Birger Federley
Rakennuttaja:  Maria Tirkkonen
Tyylisuunta:  jugend
Kerrosluku:  3
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Tirkkosen talo on Tampereella Kauppakadun ja Kuninkaankadun kulmassa sijaitseva kolmikerroksinen liiketalo, joka on valmistunut vuonna 1901. Jugendtyylisen talon suunnittelivat arkkitehdit Lars Sonck ja Birger Federley, ja sen rakennutti kauppias Maria Tirkkonen.
Talon valmistuttua siinä toimi Nikolai Tirkkosen kangasmyymälä sekä hänen äitinsä Maria Tirkkosen lankakauppa. Liiketilaa oli yhteensä 1 200 neliömetriä. Kangasmyymälän tilat sijaitsivat kahdessa kerroksessa. Kolmannessa kerroksessa oli Nikolai ja Maria Tirkkosen asunnot.
Vuonna 1907 taloon rakennettiin putkipostijärjestelmä, jolla siirrettiin rahaa ja kassakuitteja liikkeen pääkassan ja myymälän kassojen välillä. Putkipostijärjestelmä on säilynyt, vaikka se ei enää olekaan käytössä. Tirkkosen liikkeen erikoisuutena olivat "valmistusosastot", joista tärkeimpiä olivat vuonna 1920
sairaalaosasto, joka varusti monet valtion-, kunnan- ja yksityissairaalat sekä sanatoriot ja pensionaatit vuode- ja pukutarpeilla
naistenvaateneulomo, jossa valmistettiin pääasiassa alusvaatteita
Vuosien kuluessa Tirkkosen liikettä uusittiin ja laajennettiin, ja se toimi 1980-luvulle saakka.
Tomasz Tomiak

| Mitalit> Maa:   Puola.Miesten soutu. Olympialaiset  | Mitalit> Maa:   Puola.Miesten soutu. Olympialaiset  | Mitalit> Maa:   Puola.Miesten soutu. Olympialaiset  | Maa:   Puola> Miesten soutu. |
| --- | --- | --- | --- |
|  Pronssia | Barcelona 1992 | perämiehellinen nelonen |  |
Tomasz Piotr Tomiak (17. syyskuuta 1967 Nowy Tomyśl – 21. elokuuta 2020 Gdańsk) oli puolalainen soutaja ja olympiamitalisti.
Tomiak edusti Puolaa Barcelonan kesäolympialaisten 1992 perämiehellisessä nelosessa saavuttaen pronssia. Hän voitti myös kaksi MM-mitalia ja 18 Puolan mestaruutta. Tomiak kuoli sairastettuaan pitkään 52-vuotiaana 21. elokuuta 2020. Hän oli ollut sairaalassa odottamassa sydämensiirtoleikkausta.
Aiheesta muualla

Tomasz Tomiak Kansainvälinen olympiakomitea. (englanniksi)
Tiger Cruise

| Tiger Cruise |
| --- | --- |

Ohjaaja:  Duwayne Dunham
Käsikirjoittaja:  Anna Sandor Bruce Graham
Säveltäjä:  Steven Bramson
Valmistustiedot
Valmistusmaa:  Yhdysvallat
Levittäjä:  Stu Segall Productions Disney+
Alkuperäiskieli:  englanti
Aiheesta muualla
IMDb
Tiger Cruise on Duwayne Dunhamin ohjaama televisioelokuva vuodelta 2004. Se on Disney-tuotanto ja luonteeltaan isänmaallishenkinen. Elokuvassa 15-vuotias Maddie (Hayden Panettiere) osallistuu eräälle Yhdysvaltain laivaston jäsenten perheille  järjestetyistä Tiger-risteilyistä tavoitteenaan saada aluksen toisena päällikkönä toimiva isänsä (Bill Pullman) takaisin perheensä luokse. Risteilyn ajankohtana 11. syyskuuta 2001 alus kuitenkin joudutaan asettamaan taisteluvalmiuteen.
Ted Schroeder

Ted Schroeder
Frederick Rudolph ”Ted” Schroeder (20. heinäkuuta 1921 Newark, New Jersey  – 26. toukokuuta 2006 La Jolla, Kalifornia) oli yhdysvaltalainen tennispelaaja, joka voitti urallaan sekä Wimbledonin että Yhdysvaltain mestaruuskilpailuiden kaksinpelimestaruuden. Hänet hyväksyttiin International Tennis Hall of Fameen 1966.
Ystävänsä Jack Kramerin kanssa Schroeder muodosti menestyksekkään nelinpeliparin, joka voitti Yhdysvaltain mestaruuskilpailut 1940, 1941 ja 1947. Lentolyöntipelissä erityisen taitava Schroeder oli mukana voittamassa neljää Davis Cupia Yhdysvalloille. Vuoden 1946 Davis Cup -finaalissa hän ja Kramer pelasivat kaikki ottelut.
Vuonna 1949 kylmäsäilytyslaitteisiin erikoistuneen yrityksen varapääjohtajaksi nimetty Schroeder  pysytteli koko tennisuransa ajan amatöörinä eikä ryhtynyt ammattilaiseksi lukuisista tarjouksista huolimatta. Osallistuessaan Wimbledonin turnaukseen 1949 ensimmäisen ja ainoan kerran hän sai lempinimen ”Lucky Ted” (suom. Onnekas Ted) voitettuaan useita viisieräisiksi venyneitä kamppailuita.
Ted Schroeder kuoli syöpään 26. toukokuuta 2006 La Jollassa, Kaliforniassa. Schroeder oli tuolloin 84-vuotias. Hänen poikansa John on golfammattilainen.
Grand Slam -turnaukset

Wimbledon
Kaksinpelin mestaruus: 1949
Nelinpelin finaalissa: 1949
Yhdysvaltain mestaruuskilpailut
Kaksinpelin mestaruus: 1942
Kaksinpelin finaalissa: 1949
Nelinpelin mestaruus: 1940, 1941, 1947
Nelinpelin finaalissa: 1942, 1948
Sekanelinpelin mestaruus: 1942
Stadin derby

HIFK–HJK 23. toukokuuta 2017.
Stadin derby on kahden helsinkiläisen jalkapallojoukkueen, HIFK:n ja HJK:n, kohtaamisista käytetty nimitys. Se tunnetaan muiden paikalliskamppailujen tapaan derby-otteluna. Enemmän kauden aikana Stadin derbyistä pisteitä kerännyt joukkue voittaa kauden päätteeksi Stadin herruuden, josta osoituksena jaetaan voittaneelle joukkueelle 1920–1930-lukujen vaihteesta jaettu pokaali. Tasapisteissä Stadin herruuden ratkaisee maaliero. Molempien joukkueiden jalkapallojaostot on perustettu vuonna 1907. Yhteensä joukkueet ovat voittaneet 36 jalkapallon Suomen mestaruutta. Seurat ovat kohdanneet toisensa myös jääpallossa, jääkiekossa ja sekä naisten että miesten käsipallossa.
Joukkueet kohtasivat toisensa pääsarjatasolla 23. huhtikuuta 2015 ensimmäistä kertaa sitten vuoden 1972. Ottelu päättyi tasan 1-1. Vuodesta 2015 lähtien Stadin derbyjä on pelattu Töölön jalkapallostadionilla. HIFK putosi pääsarjasta kauden 2022 päätteeksi.
Kohtaamiset > Suomen Cup

| Pvm | Kierros | Joukkue #1 | Tulos | Joukkue #2 | Kenttä | Yleisömäärä |
| --- | --- | --- | --- | --- | --- | --- |
| 23.7.1961 | 2.kierros | HJK | 6–1 | HIFK | Pallokenttä | 1408 |
| 1.9.1966 | Puolivälierä | HIFK | 2–3 | HJK | Olympiastadion | 1465 |
| 24.6.1984 | 4.kierros | HIFK | 1–9 | HJK | Velodromi | 652 |
| 1.3.2017 | Lohkovaihe | HJK | 4–0 | HIFK | Sonera Stadium | 1752 |
| 24.2.2018 | Lohkovaihe | HJK | 1–0 | HIFK | Talin Jalkapallohalli | 700 |
| 29.1.2019 | Lohkovaihe | HJK | 1–0 | HIFK | Talin Jalkapallohalli | 500 |
| 1.2.2020 | Lohkovaihe | HIFK | 1–2 | HJK | Talin Jalkapallohalli | 700 |
| 13.2.2021 | Lohkovaihe | HJK  | 2-1 | HIFK | Talin Jalkapallohalli | 0 |
| 3.4.2021 | Puolivälierä | HIFK | 0-3 | HJK | PPJ-Halli, Jätkäsaari | 0 |
Kohtaamiset > Kaikki ottelut yhteensä

Päivitetty 3.4.2021 pelatun ottelun jälkeen.
| Kilpailu | Ottelut | HIFK:n voitot | Tasan | HJK:n voitot | HIFK:n maalit | HJK:n maalit |
| --- | --- | --- | --- | --- | --- | --- |
| Mestaruuskilpailut | 78 | 28 | 22 | 28 | 138 | 144 |
| Suomensarja | 2 | 2 | 0 | 0 | 4 | 2 |
| Suomen cup | 9 | 0 | 0 | 9 | 6 | 31 |
| Liigacup | 2 | 0 | 1 | 1 | 3 | 5 |
| Muut turnaukset | 55 | 25 | 7 | 23 | 139 | 127 |
| Ystävyysottelut | 17 | 4 | 5 | 8 | 27 | 36 |
| Yhteensä | 163 | 59 | 35 | 69 | 317 | 345 |
Three Legs Luigi

| Three Legs luigi> Henkilötiedot |
| --- | --- |
Syntynyt: 30. elokuuta 1984 (ikä 40) Lempäälä
Ammatti:  rap-artisti musiikkituottaja säveltäjä
Muusikko
Taiteilijanimi:  Roitzu, Three Legs Luigi
Aktiivisena:  2003 -
Tyylilajit:  hip hop, pop, R&B
Yhtyeet:  Sensaatio Three Legs Luigi Family
  [ Muokkaa Wikidatassa ] [ ohje ]  
Three Legs Luigi ent. Roitzu (s. 30. elokuuta 1984 Lempäälä), on suomalais-saksalainen hip hop -säveltäjä ja tuottaja
Three Legs Luigi aloitti musiikin harrastamisen lapsena ja lauloi muun muassa vuosina 1992–2002 poikakuoro Pirkanpojissa. Nimellä Roitzu hän alkoi tehdä musiikkia kun hän ja EliaS, nykyiseltä artistimeltään Arkullatanssija, perustivat yhtyeen Sensaatio. Sensaatio keikkaili  vuosina 2002–2003. [lähde? ]. Sensaatio lopetettiin Roitzun muuttaessa Tampereelta Helsinkiin. Helsingissä Roitzu tutustui alan artisteihin ja tuotti Royal Familyn kiertueintron. Ensimmäinen kaupallinen tuotanto oli Royal Familyn Pyöreän pöydän ritarit -albumilla. Tämän jälkeen Three Legs Luigi on tuottanut useiden hiphop-artistien kappaleita.
Three Legs Luigi on tehnyt yhteistyötä muun muassa Skandaalin, Pyhimyksen, Trilogian, Herrasmiesliigan ja All of Us -yhtyeen kanssa.
Aiheesta muualla

Three Legs Luigi Kotisivut
Tiger Telematics

| Tiger Telematics |
| --- | --- |
Lakkautettu:  2006
Avainhenkilöt:  Stefan Eriksson
Kotipaikka:  Ruotsi
Infobox OKVirheellinen NIMI-arvo: 
Tiger Telematics oli ruotsalainen elektroniikkavalmistaja, joka tunnettiin parhaiten Gizmondo-käsikonsolistaan, joka julkaistiin 19. maaliskuuta 2005.
Konsolin valmistus lopetettiin helmikuussa 2006, ja sen huonon myynnin takia Tiger Telematics joutui vararikkoon 2006.
Yrityksellä oli tytäryhtiö Gizmondo Europe.
Therese Sjögran

Therese Sjögran vuonna 2014.
Therese Sjögran (s. 8. huhtikuuta 1977 Södra Sandby) on ruotsalainen jalkapalloilija, pelipaikaltaan keskikenttäpelaaja. Hän on kesäkuun 2015 loppuun mennessä pelannut Ruotsin maajoukkueessa ennätykselliset 219 maaottelua ja tehnyt niissä 21 maalia.
Sjögran esiintyi ensimmäisen kerran Ruotsin maajoukkueessa lokakuussa 1997. Hän saavutti MM-hopeaa 2003, MM-pronssia 2011 ja EM-hopeaa 2001 ja pelasi myös vuosien 2007 ja 2015 MM-kisoissa, vuosien 2000, 2004 ja 2008 olympialaisissa sekä vuosien 2005, 2009 ja 2013 EM-kisoissa.
Sjögran edustaa seuratasolla FC Rosengårdia (entinen LdB FC Malmö), jossa hän on pelannut vuodesta 2005. Vuonna 2011 hän kävi pelaamassa Yhdysvalloissa Sky Blue FC:n joukkueessa. Sjögranin kasvattajaseura on Harlösa IF, ja hän on pelannut myös Veberödissä 1989–1996, Wä IF:ssä 1997–1998, Kristianstads DFF:ssä 1999–2000 sekä Malmö FF:ssä 2001–2004.
Therese Sjögran on palkittu Diamantbollen-palkinnolla Ruotsin parhaana naisjalkapalloilijana vuosina 2007 ja 2010.